open-index/open-wikipedia-markdown huggingface dataset:
Richterova skala

[mini|desno|[Charles Richter oko 1970.]]
**Richterova skala** je sistem za mjerenje jačine zemljotresa. Jačina ili intenzitet zemljotresa mjeri se prema količini seizmičke energije oslobođene tokom zemljotresa. Skala, razvijena 1930-ih, jest logaritamska, što znači da je zemljotres jačine 4,0 deset puta jači od zemljotresa jačine 3,0, a ne 33%, kao što bi bilo u slučaju da je skala decimalna.

Ova mjerna skala je uglavnom općepoznata, međutim u praksi se koristi samo za zemljotrese manjih razmjera koji su bilježeni lokalno, i za koje su ML i kratkoperiodična površinska talasna magnituda (*Mblg*) jedine magnitude koje mogu biti izmjerene. *Richterova ljestvica ili skala* (po Charlesu Francisu Richteru), je logaritamska skala pomoću koje se brojevima *(magnitudama)* do 10 opisuje energija oslobođena u hipocentru zemljotresa. Ona je određena iz *amplitude* potresnih valova zabilježenih seizmografima. Povećanje zabilježene amplitude deset puta odgovara povećanju na skali za jedan cijeli broj. Skalu su oblikovali Beno Gutenberg i Charles Francis Richter (1935). Na izvornoj Richterovoj logaritamskoj skali nulta magnituda dodijeljena je najmanjim potresima koji su se u to doba mogli zabilježiti. Manji zemljotresi događaju se često, a što su zemljotresi veće magnitude, događaju se rjeđe.

Stanovništvo nastanjeno u području epicentra, topografija, dubina i druge varijable utiču na to koliku štetu nanese zemljotres, što se ne mjeri Rihterovom skalom. Podrhtavanje tla na udaljenoj lokaciji koji samo zaprepasti lokalnu faunu može imati istu magnitudu kao zemljotres u gusto naseljenoj regiji koji uzrokuje brojne smrtne slučajeve i značajnu materijalnu štetu. Svaki nivo magnitude je 10 puta intenzivniji od prethodnog jer je Rihterova skala ili ljestvica logaritamska skala sa bazom od 10. Drugim riječima, dvojka je deset puta intenzivnija od jedinice, a trojka je sto puta jača. Richterova skala je primjer povećanja amplitude talasa. Prostije rečeno, zemljotres stepena 6 ima amplitudu talasa koja je 10 puta veća od zemljotresa stepena 5, a između zemljotresa stepena 7 i stepena 9, amplituda raste za 100 puta. Između vrijednosti cijelih brojeva, emitirana energija raste 31,7 puta.

## Također pogledajte 
* Mercallijeva skala

## Reference 
## Vanjski linkovi 
* seizmički monitorning na *iris.edu*

Kategorija:1935. u nauci
Kategorija:Kalifornijski tehnološki institut
Kategorija:Skale seizmičke magnitude
Kategorija:Logaritamske mjerne skale
Kategorija:Američki izumi
Stupnica (Banja Luka)

**Stupnica** je naselje u Banjaluci, pretežno naseljeno Bošnjacima. Poznato je banjalučkim čamcima dajacima, koji se koriste na Vrbasu. U Stupnici se nalazi rodna kuća pjesnikinje Nasihe Kapidžić-Hadžić. U naselju se nalazi Stupnička džamija, koja je spaljena za vrijeme rata u Bosni i Hercegovini.

## Također pogledajte 
* Stupnička džamija

## Reference 
## Vanjski linkovi 
* Zvanični sajt grada Banje Luke

Kategorija:Naseljena mjesta u Banjoj Luci
Meniskus (hidrostatika)

:*Za druga značenja, pogledajte: meniskus (anatomija) i leća (optika).*
mini|300px|**A:** *Dno* konkavnog meniskusa.**B:** *Vrh* konveksnog meniskusa.
**Meniskus** (od grčke riječi zar "polumjesec") je zakrivljenost na površini tečnosti koja nastaje kao reakcija na površinu spremnika ili nekog drugog predmeta. Može biti konkavna ili konveksna. Konveksni meniskus nastaje kada se molekule tečnosti više privlače međusubno, nego sa stijenkom spremnika. Ova pojava se može uočiti između žive i stakla u barometrima. Nasuprot toga, konkavni meniskus nastaje kada molekule tečnosti privlače sa molekulama stijenke spremnika. Ova pojava se može uočiti kod vode i stakla. Kapilarnost djeluje tako da nastaje konkavni meniskus koji povlači tečnost naviše, a kada nastane konveksni meniskus, tečnost ide naniže. Ovaj fenomen je važan kod transpiracije kod biljaka.

## Također pogledajte 
* Kapilarnost
* Dodirni ugao
* Površinski napon

## Reference 
Kategorija:Mehanika fluida
Velika nagrada Njemačke

## Pobjednici 
### Višestruki pobjednici (vozači) 
***Podebljani** vozači su i dalje aktivini u takmičenju Formule 1*

### Višestruki pobjednici (konstruktori) 
***Podebljani** konstruktori su i dalje aktivini u takmičenju Formule 1*

### Pobjednici po godinama 
## Vanjski linkovi 
* Službena stranica Velike nagrade Njemačke
* Statistike i podatke o Velika nagrada Njemačke

Kategorija:Motosport u Njemačkoj
Njemacka
*
Sljepoća

[mini|250 px|Slijepa osoba sa psom-vodičem u Braziliji, [Brazil]]
**Sljepoća** je pojam koji označava stanje slabe vidne percepcije, odnosno nesposobnost vidnog sistema da prenosi podražaje.

Razvijene su različite skale koje opisuju i mjere stepen gubitka vida i definiraju sljepoću. Potpuna sljepoća je totalna odsutnost percepcije vidljivog svjetla i klinički se označava kao *NLP*, skraćenica od engleskog: *no light perception* (nema opažanja svjetlosti). Pojam sljepoće se često koristi za opisivanje značajnog gubitka vida, iako postoji određen vid opažanja svjetlosti i predmeta. Takva vrsta sljepoće opisuje postojanje opažanja svjetlosti kod kojeg se ne mogu raspoznati predmeti nego samo raspoznavanje tame od svjetlosti i općenitog opažanja položaja izvora svjetlosti. Svjetska zdravstvena organizacija (WHO) definira *slabovidnost* kao smanjenje vida manje od 20/60 (6/18), ali jednako ili bolje od 20/200 (6/60), ili gubitak vidnog polja na manje od 20 stepeni kod bolje vidnog oka uz najbolju moguću vidnu korekciju. *Sljepoća* se definira vidljivost manja od 20/400 (6/120), ili gubitak vidnog polja na manje od 10 stepeni kod bolje vidnog oka uz najbolju moguću vidnu korekciju.

Prema podacima iz 2012. godine u svijetu živi oko 285 miliona ljudi sa slabijim vidom, od kojih 246 miliona spada u kategoriju *slabovidnosti*, a oko 39 miliona osoba se smatraju potpuno slijepim. Većina slabovidnih osoba žive u zemljama u razvoju i u prosjeku su iznad 50 godina starosti.

## Reference 
Kategorija:Invalidnost
Kategorija:Oftalmologija
Premijer liga Bosne i Hercegovine 2008/2009.

**Premijer liga Bosne i Hercegovine 2008/09. godine** deveta je po redu sezona Premijer lige, nogometnog prvenstva Bosne i Hercegovine.

## Tabela 
## Rezultati 
## Spisak strijelaca 
* **17 golova**
Darko Spalević (Slavija);

* **13 golova**
Krešimir Kordić (Zrinjski)

* **10 golova**
Mladen Bojić (Modriča Maksima), Damir Smajlović (Zvijezda), Adis Obad (Velež)

* **9 golova**
Zoran Kokot (Slavija), Admir Raščić (Sarajevo), Emir Hadžić (Čelik), Phil Jackson (Laktaši/Čelik), Dalibor Šilić (Široki Brijeg)

* **8 golova**
Zovko, Wagner, Bubalo (Široki Brijeg), Kajkut (Borac), Ljubojević (Laktaši/Borac), Feđa Dudić (Travnik)

## Reference 
## Vanjski linkovi 
* Zvanična stranica nogometnog saveza Bosne i Hercegovine
* Premijer liga Bosne i Hercegovine 2008/09. na SportSport.ba
* Premijer liga Bosne i Hercegovine 2008/09. na rsssf.com

2008/09
Ukupni rezultati bosanskohercegovačkih klubova u UEFA-inim kupovima

## Statistika 
## Utakmice BiH klubova u UEFA-inim takmičenjima 
### 1998/99. 
----

### 1999/00. 
### 2000/01. 
----

----

----

### 2001/02. 
----

----

----

### 2002/03. 
----

----

----

### 2003/04. 
----

----

----

### 2004/05. 
----

----

----

### 2005/06. 
----

----

### 2006/07. 
----

----

----

### 2007/08. 
----

----

----

### 2008/09. 
----

----

----

### 2009/10. 
----

----

----

### 2010/11. 
----

----

----

### 2011/12. 
----

----

----

### 2012/13. 
----

----

----

### 2013/14. 
----

----

----

### 2014/15. 
----

----

----

### 2015/16. 
----

----

----

### 2016/17. 
----

----

----

### 2017/18. 
## Također pogledajte 
* Rezultati bosanskohercegovačkih klubova u UEFA Ligi prvaka
* Rezultati bosanskohercegovačkih klubova u UEFA kupu

## Reference 
Kategorija:Nogomet u Bosni i Hercegovini
Kategorija:UEFA
Šleski jezik

**Šleski jezik** ('''') jest jezik koji se govori u Gornjoj Šleskoj, regiji u Poljskoj, ali i u Češkoj i Njemačkoj. 2011. godine oko 510.000 ljudi deklarisalo se da govori šleski kao maternji jezik.

Šleski jezik blizak je poljskom jeziku. Zato ga neki lingvisti smatraju dijalektom poljskog jezika.

## Abeceda 
Ne postoji jedinstvena šleska abeceda. Govornici šleskog jezika pišu svoj jezik poljskim slovima. 2010. godine napravljena je abeceda šleskog jezika, bazirana na šleskim skriptama.

Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż

## Reference 
## Vanjski linkovi 
* Wikipedia na šleskom jeziku

Kategorija:Slavenski jezici
Kategorija:Zapadnoslavenski jezici
Kategorija:Lehitski jezici
Kategorija:Šleski jezik
Kategorija:Šlesi
Kategorija:Jezici u Njemačkoj
Kategorija:Jezici u Poljskoj
Kategorija:Jezici u Češkoj
Dajak

mini|desno|300px|Dajak

**Dajak** je vrsta čamca koja se koristi na rijeci Vrbas na području Banje Luke.

## Historija 
Čamac je ranije korišten u trgovačke svrhe, za prevoz robe sa obale na obalu, i uzvodno ili nizvodno. Vrijednost ove trgovine veže se uglavnom za lokalno stanovništvo.

Pretpostavlja se da je specifičan način vožnje čamca na Vrbasu proistekao zbog konfiguracije korita rijeke, koja je u Banjoj Luci još uvijek planinska, brza i najvećim dijelom plitka sa kamenim i stjenovitim (sedra) dnom. Iz toga je upravo proistekla konstrukcija čamca, dugog, uskog i plitkog gaza, kako bi u praksi savladali brzake Vrbasa. Plićaci ne dozvoljavaju uptrebe motornih čamaca, a brzina rijeke onemogućava korištenje običnih čamaca.

Sam čamac, još od svog postanka imao je specifičan izgled i oblik trupa prilagođen brzom Vrbasu. Dužine su varirale od šest do devet metara, a širine od 70 centimetara do metra u zavisnosti od namjene i majstora koji ga je pravio. Težina je varirala od 120 do 180 kilograma zbog katrana kojim je čamac premazivan radi zaštite.

## Osobine čamca 
Dajak naziv obrađenog komada drveta kojim se gura čamac. Upravo taj komad drveta po kojoj se naziva čamac služi za odgurivanje, daje čamcu potrebno ubrzanje za rijeku, a koristi se zbog relativno male dubine gdje veslo ne bi bilo od pomoći. Drvo ima poseban špic ili šticu iz dva spojena dijela. Prvi dio je komad metalne cijevi u koji ulazi kraj drveta, odnosno dajak, a na koju se nastavlja oštri čelični špic velike tvrdoće, posebno obrađen u kovačnicama.

Štica je dugačka do 25 centimetara, a pored visoke tvrdoće treba da posjeduje optimalnu težinu zbog balansa dajaka. Sam dajak je dugačak četiri metra i poželjno je da je što lakši. Izrađuje se od jelove građe vrhunskog kvaliteta i pravilnih godova. Valjkastog je oblika, a treba da je dovoljno gladak da ne stvara povrede na rukama vozača, a u isto vrijeme dovoljno hrapav da ne klizi iz ruku. 

Čamci sa dajakom koji uz izvjesne prepravke i dorade u kasnijim šezdesetim godinama dobijaju savremen izgled. Najupečatljiviji detalji su krma i špic koji se izrađuju od jednog komada drveta - bagrema, jasena, hrasta, rjeđe trešnje, pa čak i mahagonija.

## Status 
Prije i poslije Drugog svjetskog rata čamac je bio statusni simbol porodice koja ga je posjedovala i pokazatelj imućnosti vlasnika. Baš zbog te stvari vrbaski čamac je duboko usađen u kulturno naslijeđe Banje Luke, što je ukupno donosilo posebnu popularnost dajakašima, a samim tim i njihovu porodicu činilio poznatom.

Novija historija vrbaskog čamca, zadnjih četrdeset godina, veže za braću iz stare banjalučke porodice italijanskog porijekla Mariju i Antoniju Zamolo. Tonči (Antonije) Zamolo je napravio malu revoluciju u izradi trupa, jer izbacuje katran iz upotrebe i time značajno smanjuje težinu, tako da ni najteži čamac ne prelazi 120 kilograma. Uveo je bezbojni lak i unutrašnje spajanje dasaka čime dobija na čvrstoći.

**Dajakaš** je naziv koji se koristi za osobu koja upravlja čamcem dajakom.

Kategorija:Banja Luka
Kategorija:Plovila
Filip

**Philip** je lično ime, izvedenica iz grčkog *Philippos* (Φίλιππος) što znači "onaj koji voli konje" ili "prijatelj konja". Ime su nosili Makedonski kraljevi koji su utemeljili konjušarnice i tako postali prijatelji konja. **Philip** (i još neki alternativni nazivi **Phillip**, **Philippe**, **Philippes**, **Philipp**, **Felip**, **Felipe**, **Filip**, **Filipe**) i njegov deminutiv **Phil** mogu se odnositi na:

## Sveci 
## Makedonski kraljevi 
## Antika 
## Francuski kraljevi 
## Grofovi i vojvode Savoya 
## Vojvode Burgundije 
## Kraljevi Kastilje i Španije 
## Ostali plemići i kraljevi 
## Ostali poznati Filipi 
## Kao srednje ime 
## Kao fikcijki likovi 
## Monumenti i zgrade 
## Mjesta i gradovi 
## Također pogledajte 
* Filipini
Olimpijski kvalifikacijski turnir u košarci 2008 – muškarci

mini|250px|Države učesnice kvalifikacijskoga turnira.

**Olimpijski kvalifikacijski turnir u košarci 2008** je zadnji kvalifikacioni turnir za Olimpijske igre u Pekingu. Održao se u  Atini, u Grčkoj,  od 14. do 20. jula 2008 u dvorani Atinskog olimpijskog kompleksa.

Turnir će odlučiti o zadnje tri reprezentacije na Olimpijskim igrama i na njemu učestvuje dvanaest reprezentacija sa pet kontinenata.

*	dvije ekipe iz Afrike
*	tri ekipe iz Sjeverne i Južne Amerike
*	dvije ekipe iz Azije
*	četiri ekipe iz Evrope
*	jedna ekipa iz Australije i Okeanije

12 reprezentacija su podijeljene u četiri grupe, čiji prvoplasirani i drugoplasirani u daljem razigravanju odlučuju o tri mjesta za Olimpijske igre. Pobjednici polufinala direktno se kvalificiraju za Olimpijske igre dok poraženi odlučuju u neposrednom susretu o trećem učesniku:

## Države učesnice 
Reprezentacije su bile raspoređene po jakosti u tri grupe. Nosioci grupa su bili u prvoj grupi. Sve evropske reprezentacije bile su u prvoj grupi.

## Prvi krug
### Grupa A
* Grčka  -  Libanon 119 - 62
* Libanon  -  Brazil 56 - 94
* Grčka  -  Brazil 89 - 69

### Grupa B
* Novi Zeland   -  Zelenortska republika  77 - 50
* Zelenortska republika  -  Njemačka 68 - 104
* Novi Zeland   -  Njemačka  71 - 89

### Grupa C
*  Južna Koreja  -  Slovenija 76 - 88
*  Kanada  -   Slovenija 70 - 86
*  Južna Koreja  -  Kanada  77 - 79

### Grupa D
*  Hrvatska   -  Kamerun 79 - 93
*  Portoriko  -  Kamerun 81 - 72
*  Portoriko  -  Hrvatska  81 - 95

## Drugi krug  
Na turniru nema finalne utakmice, već se prve dvije ekipe plasiraju na Olimpijadu i podjednik utakmice između poraženih ekipa u polufinalu

## Reference 
## Vanjski linkovi 
*Službena stranica turnira FIBA

kvalikfikacije
Stetoskop

mini|desno|250px|Stetoskop
**Stetoskop** (grč. *stéthos* - prsa, *skopé* - pregled) je akustična medicinska sprava koja služi za auskultaciju, odnosno slušanje unutrašnjih zvukova ljudskog ili životinjskog tijela. Najčešće se koristi za slušanje srčanih zvukova i disanja. Osim toga koristi se za slušanje crijeva, protoka krvi i slično.

## Historija 
lijevo|mini|Laennecov stestoskop
Stetoskop je izumljen u Francuskoj 1816. godine od strane René Laenneca u bolnici Necker-Enfants Malades u Parizu, a sastojao se od drvene cijevi. Laennec je radio na izumu stetoskopa jer mu nije bilo ugodno da stavlja uho direktno na grudi žene kako bi slušao njeno srce. Laennec je svoj uređaj nazvao "stetoskop"  (*stetho-* + *-scope*, "grudni pregled"), a njegovu upotrebu nazvao je "direktna auskultacija".

## Današnja upotreba 
mini|Ljekar prisluškuje zvukove abdomena pacijenta
Stetoskopi se danas smatraju za simbol zdravstvenih radnika. Pružaoci zdravstvenih usluga se često vide ili prikazuju kako nose stetoskop oko vrata. Istraživački rad iz 2012. tvrdi da je stetoskop, u poređenju sa drugom medicinskom opremom, imao najveći pozitivan utjecaj na percepciju pouzdanosti praktičara koji se vidi sa njim.

U općoj praksi tradicionalno mjerenje krvnog pritiska mehaničkim tlakomjerom s manžetnom na napuhavanje i stetoskopom postupno se zamjenjuje automatskim (digitalnim) mjeračima krvnog pritiska.

Danas razlikujemo akustični i elektronski stetoskop koji se primjenjuju u medicinske svrhe, a postoje i stetoskopi koji se ne koriste u medicini nego tzv. *mehanički stetoskopi* za slušanje unutrašnjosti mašina.

## Galerija 

Datoteka:Stethoscope pink.JPG|Akustični stetoskop
Datoteka:Electronic stethoscope.jpg|Elektronski stetoskop
Datoteka:Pinard horn Uganda US Army nurse.jpg|Pinardov rog koji koristi rezervna medicinska sestra američke vojske u Ugandi

## Reference 
Kategorija:Medicinska oprema
Kategorija:Francuski izumi
Skalpel

mini|desno|200px|Vrste skalpela
**Skalpel** je mali oštri nož koji se koristi u hirurgiji, anatomiji, patologiji i nekim umjetnostima. Skalpeli mogu biti jednokratni i višekratni. Višekratni skalpeli mogu imati stalnu oštricu i postoje oni višekratni kojima se mijenja oštrica. Jednokratni skalpeli najčešće imaju plastičnu dršku.

Oštrica se pravi od čvrstog metala. Medicinski skalpeli prave se od ugljičnog čelika, a ostali od nehrđajućeg čelika. Postoje i skalpeli koji se prave od titanija, keramike, dijamanta i opsidijana. Oni se koriste u slučaju operacije pod magnetnom rezonancom.

Alternative skalpelima u hirurgiji su elektrokauteri i laseri.

Kategorija:Medicinska oprema
Kategorija:Noževi
Tetraciklin

**Tetraciklin** je antibiotik širokog spektra koji proizvode bakterije iz roda *Streptomyces* i indiciran je protiv brojnih bakterijskih infekcija. Prodaje se pod raznim trgovačkim imenima kao što su *Sumicin*, *Teramicin*, *Tetracin* i *Panmicin*, između ostalih. Tetraciklin se koristi i za proizvodnju polusintetskih derivata poznatih pod zajedničkim nazivom grupa tetraciklinskih antibiotika.

## Djelovanje 
Tetraciklin inhibira prokariotski 30S ribozom vežući za sebe 16S rRNK blokirajući tako aminoacil-tRNK.

Kod eukariotskih ćelija, toksičnost je posljedica inaktivacije mitohondrijalnih 30S ribozoma.

## Historija 
Tetracikline, kao veliku grupu antibiotika, je otkrio Benjamin Minge Duggar i prvi put opisao 1948. Tetraciklin je zatim otkrio Lloyd Conover 1950. godine. Tetraciklin se koristio protiv mnogih gram-pozitivnih i gram-negativnih bakterija i nekih protozoa.

1990tih godina značajne količine tetraciklina su nađene kod nubijskih mumija. Izvor ovog tetraciklina pretpostavlja se da je iz piva.

## Indikacije 
Tetraciklin se koristi za liječenje velikog broja infekcija.

## Kontraindikacije 
Tetraciklin ne treba uzimati sa mliječnim proizvodima zbog visokog sadržaja kalcijuma u takvoj hrani. Naime, nastaju netopljivi helati, te se tetraciklini inaktiviraju.

Tetraciklini se imaju običaj akumulirati u ćelijama, kostima i zubima. Tetraciklin boji kost u žuto, što je primjetno prilikom presijecanja kosti. Također akumuliranje u zubima izaziva diskoloraciju zuba. Iz tog razloga prepisivanje tetraciklina djeci u razvoju se ne savjetuje ljekarima/stomatolozima.

## Također pogledajte 
* Tetraciklini

## Reference 
Kategorija:Antibiotici
Kategorija:Otologici
Jakob Finci

**Jakob Finci** (rođen 1. oktobra 1943, Rab) bivši je ambasador Bosne i Hercegovine u Švicarskoj. Nakon gimnazije, završio je Pravni fakultet u Sarajevu i od 1966. radi kao pravnik - stručnjak za međunarodno trgovinsko pravo.

Godine 1991. bio je jedan od inicijatora obnove jevrejskog kulturnog, prosvjetnog i humanitarnog društva La benevolencija i prvi njegov potpredsjednik. Na dužnosti predsjednika ovog društva nalazi se od 1993, a 1995. je izabran za prvog predsjednika Jevrejske zajednice Bosne i Hercegovine. Potpredsjednik je asocijacije FONDEKO i član asocijacije nezavisnih intelektualaca Krug 99. Od septembra 1996. do aprila 2000. se nalazi na dužnosti izvršnog direktora Otvorenog društva BiH - Soroš fondacije za Bosnu i Hercegovinu. Od 2000. godine do 2008. bio je prvi direktor Agencije za državnu službu Bosne i Hercegovine. Od 2008. je bio ambasador Bosne i Hercegovine za Švicarsku. Specijalista je za trgovačko pravo, privatizaciju i organizaciju humanitarnog rada. Održao je niz predavanja o ovim temama i sudjelovao na brojnim međunarodnim skupovima i konferencijama.

Finci trenutno obavlja funkciju predsjednika Jevrejske zajednice u Bosni i Hercegovini.

## Vanjski linkovi 
*Službeni sajt društva La benevolencija 
*ADS BiH

Kategorija:Ambasadori Bosne i Hercegovine‎
Kategorija:Jevreji u Bosni i Hercegovini
Kategorija:Biografije, Rab
Kategorija:Rođeni 1943.
Kategorija:Živi ljudi
Parkinsonova bolest

**Parkinsonova bolest** je bolest poremećaja pokreta zbog smanjenja lučenja dopamina u dijelu mozga koji ima važnu ulogu u kontroli voljnih pokreta (bazalni gangliji).
Bolest je nazvana po liječniku iz Londona dr. Jamesu Parkinsonu, koji je 1817. godine prvi opisao simptome bolesti.

## Opis bolesti 
#### Primarni simptomi 
* Tremor (drhtanje)
* Rigor (ukočenost)
* Bradikinezija (usporenost pokreta)
* Posturalna nestabilnost (slaba ravnoteža)
* Smetnje u kretanju

#### Sekundarni simptomi 
* Depresija
* Konstipacija (zatvor)
* Inkontinencija
* Disfagija (problemi gutanja)
* Demencija
* Mikrografija
* Seboreja kože i vlasišta
* Smetnje u govoru
* Hipotenzija (niski krvni tlak)
* Poremećaji u spavanju

Od nje boluju i neke slavne ličnosti bokser Muhammad Ali i glumac Michael J. Fox koji godišnje izdvaja milione na istraživanje matičnih ćelija kako bi se našao lijek za ovu bolest. Od nje je bolovao i pokojni papa Ivan Pavao II.

Kategorija:Neurologija
Kategorija:Bolesti povezane sa starenjem
Kategorija:Parkinsonova bolest
Kategorija:Bolesti nepoznate etiologije
Kategorija:Citoskeletni defekti
Kategorija:Gerijatrija
Kategorija:Neurodegenerativni poremećaji
Bubnjić

mini|desno|300px|Bubnjić
**Bubnjić** ili **bubna opna** je tanka membrana koja razdvaja vanjsko od srednjeg uha. Nalazi se na kraju vanjskog slušnog kanala, nagnut je pod uglom od 45% prema vanjskom slušnom kanalu i smješten je u jednom usjeku (timpanični usjek) ovog kanala. Uloga bubnjića je da prenese zvuk iz zraka na koščice (čekić, nakovanj i uzengija) u srednjem uhu.

Ruptura bubnjića ili perforacija ušnog kanala može dovesti do gubitka sluha.

## Građa 
Bubnjić ima tri sloja. Vanjski sloj čini koža koja se nastavlja na kožu ušnog kanala. Srednji sloj je *stratum proprium* koji se sastoji od sloja čvrstoga fibroznoga tkiva. Unutrašnji sloj je epitel koji se nastavlja na epitel sluznice bubnjišta.

## Pregled 
Pregled bubnjića se vrši otoskopom.
## Reference 
## Vanjski linkovi 
* Dijagram bubnjića

Kategorija:Otologija
Kategorija:Anatomija čovjeka
Kategorija:Uho
Kategorija:Slušni sistem
Kategorija:Otorinolaringologija
Ulkus

**Ulkus** ili **čir** u medicini predstavlja duboki defekt na koži ili potkožnom tkivu, koji nema traumatološko ili infektivno porijeklo. Može se javiti na mnogim mjestima na tijelu, a veoma često se javlja na sluznici na unutrašnjoj strani želuca (peptični ulkus).

## Najčešće forme
**Ulcus cruris* - na otvorenoj koži ruke, noge, tijela
**Ulcus (cruris) hypertonicum* - Martorellov sindrom
**Ulcus ventriculi* - peptični ulkus na želucu
**Ulcus duodeni* - ulkus na dvanaestopalačnom crijevu (duodenumu)
**Dekubitus*
**Ulcus durum* - primarni efekt kod sifilisa
**Ulcus molle* - mekahni ulkus, kod spolno prenosivih bolesti
**Ulcus radiologicum* - ulkus pri izloženosti radijaciji
**Ulcus carcinomatosum* - ulkus karcinoma
**Ulcus rodens* ili *Ulcus terebrans*
**Ulcus corneae* - ulkus rožnjatog tkiva

## Reference 
## Vanjski linkovi 
Kategorija:Bolesti
Kategorija:Dermatološka terminologija
Otoskop

[mini|desno|300px|Pregled [pas|psećeg uha otoskopom]]
**Otoskop** je medicinska sprava koja se koristi za pregled unutrašnjosti uha. Pomoću otoskopa moguće je vidjeti vanjsko i srednje uho.

Otoskop se sastoji od drške i glave. Na glavi otoskopa se nalazi izvor svjetlosti i povećavajuće staklo. Na prednjem kraju otoskopa nalazi se mjesto za postavljanje jednokratnih ili višekratnih plastičnih spekuluma. Mnogi modeli imaju mogućnost ubacivanja raznih pomoćnih instrumenata kroz otoskop u ušni kanal, kao npr. za odstranjivanje stranog tijela ili cerumena. Neki otoskopi koji se koriste u ordinacijama su fiksirani za zid, dok postoje i prenosivi.

Otoskopi se mogu u praksi koristiti i za pregled ostalih otvora, kao npr. nosa.

## Reference 
## Vanjski linkovi 
* https://medlineplus.gov/ency/imagepages/8991.htm
* https://www.ncbi.nlm.nih.gov/books/NBK448155/
* https://www.sciencedirect.com/topics/medicine-and-dentistry/otoscopy

Kategorija:Medicinska oprema
Kategorija:Otologija
Kategorija:Francuski izumi
Čekić (kost)

**Čekić** () jest mala čekićasta kost ili koščica srednjeg uha koja se veže sa uzengijom, a prikačena je na unutrašnju površinu bubnjića. Ona prenosi zvučne vibracije iz bubnjića do nakovnja.

## Struktura
Čekić (*malleus*)  je kost  koja se nalazi u srednjem uhu. To je prva od tri slušne koščice, a vezan je  za bubnu opnu. Glava čekića  je veliki istureni dio, koji se postavlja na nakovanj. Glava se povezuje sa *vratom*, pa *drškom  čekića*, koja se spaja sa bubnom opnom. Između vrata i zdrške, iz kosti izlaze *bočni* i *prednji nastavak*.

Čekić je jedinstven za sisare, a evoluirao je od donje vilične kosti osnovnih  Amniota zvanik zglobne (*Articulata*), koji još uvijek čini dio zgloba vilice u gmizavaca i ptica.

## Razvoj 
Embryološki, čekić  je izvedena iz prvog ždrijelnog luka, zajedno sa ostatkom žvačnih kostiju, kao što su gornja i donja vilica.

## Funkcija
Čekićje  je jedna  od tri slušne koščice u srednjem uhu, koje prenose zvuk iz bubne opne (ušnog bubnja) do unutrašnjeg uha. Čekić  prima vibracije sa  bubne opne i prenosi ih  na nakovanj.

## Dodatne slike

Illu auditory ossicles-en.svg|Koščice
Gray43.png|Glava i vrat ljudskog embriona od 18 sedmica, sa  Meckelovom hrskavicom i podjezučnom kosti
Gray907.png|Vanjsko i srednje uho – bočna strana
Gray919.png|Lanac košćica i njihovih ligamenata, gledano sprijeda, okomito, sa poprečnim presjekom [ bubnjića
Malleus-Coronal Section of right Tempoporal bone.png| CT-slika  čekića
Slide1ghe.JPG|Slušne koščice –bubna šupljina, duboka disekcija
Slide2ghe2.JPG|Nakovanj i čekić – duboka disekcija 

## Također pogledajte
* Uho
* Čulo sluha

## Reference
## Vanjski linkovi
Kategorija:Anatomija čovjeka
Kategorija:Kosti glave i vrata
Kategorija:Uho
Kategorija:Slušni sistem
Kategorija:Otorinolaringologija
Kategorija:Otologija
Reumatoidni artritis

desno|mini|200px|Reumatoidni artritis na rukama
**Reumatoidni artritis** je hronična, sistemska i progresivna bolest vezivnog tkiva. To je upalni poremećaj koji primarno uključuje sinovijalnu membranu zgloba i uglavnom ga karakteriziraju bol u zglobu, ukočenost, smanjena pokretnost i zamor. Bolest se manifestira različito kod pojedinih pacijenata, tako da rezultati mogu varirati. Reumatoidni artritis može se desiti u svim godinama i obično se pojačava u starosti. Prema podacima istraživača, prvi simptomi javljaju se u 2. i 3. deceniji života, s najčešćim javljanjem u četvrtoj, pa do šeste decenije.

Etiologija bolesti i dalje je nepoznata. Smatra se da je reumatoidni artritis imunološki odgovor na nepoznate antigene unutrašnjeg i vanjskog porijekla. Stimulans za imunološku reakciju može biti virusni ili bakterijski ili je u vezi s izmjenom u normalnoj proizvodnji i funkciji kolagena. Može postojati i genetička predispozicija za bolest. Dokazi pokazuju da osobe koje nose histokompatibilni antigen povezan s leukocitima, HLA-DR4, možda imaju predispoziciju za reumatoidni artritis, međutim, samo su neke od tih osoba stvarno ugrožene ovom bolešću.

Prvi opis bolesti dao je francuski liječnik Augustin Jacob Landré-Beauvais 1800. godine.

## Također pogledajte 
* Artritis

## Reference 
## Vanjski linkovi 
Kategorija:Artritis
Kategorija:Bolesti vezivnog tkiva
Kategorija:Autoimune bolesti
Apsorpcija

*Apsorpcija (hemija), upijanje čestica jedne supstance u drugoj
*Apsorpcija (koža), upijanje supstanci kroz kožu
*Apsorpcija (farmakokinetika), apsorpcija lijeka u tijelu
*Apsorpcija (fizika), apsorpcija elektromagnetnog zračenja

## Također pogledajte 
* Adsorpcija
Jela

**Jela** je zimzeleno drvo visoko do 50 metara.

Sve vrste ovog roda su zimzeleno visoko šumsko drveće umjerenih regija sjeverne hemisfere. Jela ima oko 40 vrsta. Razgranjuju se pršljenasto. Grančice im uglavnom ne vise. Iglice su sa pločasto proširenom bazom. Iglični urez je plitak i okruglasta

te je zbog toga grančica glatka. Kora debla je dugo glatka, sivkasta, sa mnogo smolnih vrećica. Muški su cvatovi u pazušcu najgornjih iglica, a ženski na vrhu izbojka. Šišarke su uspravne, valjkaste, dozrijevaju iste godine, raspadaju se te ostavljaju samo vreteno. Pokrovne su ljuske razne dužine, uske i kožaste. Plodne ljuske su široko zaobljene. Na njima su po dvije sjemenke. Sjeme je nepravilno, trokutasto, obiluje smolnim mjehurićima; krilce ga ovija sa obje strane.

## Sistematika 
Rod jela dijeli se na deset odjeljaka i dalje na pododjeljke. Težište sistematike počiva na morfologiji ženskih šišarki. Do sada ne postoje sistematska genetička istraživanja, koja bi potvrdila da se morfološko razvrstavanje, koje odražava i geografsku raspoređenost, poklapa sa međusobnom srodnošću pojedinih vrsta.

## Vanjski linkovi 
* Pregled roda (engleski)

## Galerija 

Datoteka:Abies-koreana.JPG|Abies koreana
Datoteka:Abies alba Orjen.jpg|Јеla
Datoteka:Abies grandis bark.jpg|Abies grandis
Datoteka:Abies_species_Europe.png|Jela

Kategorija:Flora Bosne i Hercegovine
Kategorija:Pinales
Travis Barker

**Travis London Barker** (14. novembar 1975. godine, Fontana, Kalifornija) je američki bubnjar.

Poznat postaje kroz uspješnu punk-pop grupu blink-182. Momentalno svira u grupi +44.

## Biografija 
Rođen je u siromašnom kraju u Fontani. U svojoj četvrtoj godini dobiva na poklon prve bubnjeve, a u petoj časove iz bubnjeva i trompete.

Po završetku školovanja zarađivao je novac davajući privatne časove ili nastupajući u raznim grupama kao što su *Feeble, The Suicide Machines und The Aquabats*, pod imenom *Baron Von Tito*.

Kada je njegova grupa *The Aquabats*, zajedno sa grupom blink-182 1998. godine, krenuo na turneju kroz SAD, bubnjar, od blink-182 Scott Raynor, ih iznenadno napušta. Pošto je primio ponudu da tu veče zamijeni Raynora, morao je u roku od 2 sata da nauči svirati oko 20 pjesama. Pošto mu je to dobro pošlo za rukom, ponuđeno mu je da se na duže vrijeme priključi grupi, što je i prihvatio.

Poslije braka sa Melissom Kennedy, 2004. godine oženio se sa bivšom Miss SAD-a Shanaom Moakler, sa kojom već 2003. godine dobija sina Landona Ashera Barkera, a 2005. godine dolazi na svijet kćerka Alabama Luella Barker. Zajedno nastupaju u MTV reality show-u *Meet The Barkers*. U augustu 2006. godine razvodi se sa suprugom.

Poslije 7 godina nastupanja u grupi blink-182, 2005. godine grupa pravi "pauzu na neograničeno vrijeme".

Na turneji sa +44 u novembru 2006. godine, prilikom snimanja videa za *When Your Heart Stops Beating*, dolazi do nesreće pri kojoj Baker lomi jednu ruku. Ostatak turneje svira sa jednom rukom, a izostavljeni tonovi su kompjuterskom obradom dodavani.

Prilikom nastupa u Amsterdamu ponovo dolazi do loma iste ruke, poslije kojeg ga mijenja njegov prijatelj  *Gil Sharon*.

## Reference 
## Vanjski linkovi 
* Barkers offizielle MySpace-Seite
* Barkers Kleidungslabel *Famous Stars And Straps*
* Travis Barker bei Drummerworld

Kategorija:Američki bubnjari
Kategorija:Biografije, Fontana (California)
Kategorija:Rođeni 1975.
Rezultati bosanskohercegovačkih klubova u Kupu pobjednika kupova

## Rezultati 
## Također pogledajte 
* Ukupni rezultati bosanskohercegovačkih klubova u UEFA kupovima
* Rezultati bosanskohercegovačkih klubova u UEFA Ligi prvaka
* Rezultati bosanskohercegovačkih klubova u UEFA kupu

## Reference 
Kategorija:Nogomet u Bosni i Hercegovini
Kategorija:1975. u nogometu
Kategorija:1976. u nogometu
Kategorija:1981. u nogometu
Kategorija:1982. u nogometu
Kategorija:1986. u nogometu
Kategorija:1987. u nogometu
Kategorija:1988. u nogometu
Kategorija:1989. u nogometu
Radiotelevisione Italiana

thumb|RAI logo
**Radiotelevisione Italiana** ili **RAI** je naziv italijanske nacionalne radiotelevizije. Prve eksperimentalne emisije u Italiji krenule su još 1934. 3. januara 1954. RAI je počeo s emitiranjem regularnog televizijskog programa u Italiji, a dvije godine kasnije Tv signal obuhvatao je cijelu teritoriju italijanske republike. Zbog visoke cijene TV prijemnika RAI je tih godina zabilježio tek mali broj pretplatnika (oko 360.000). 1974. je italijanski eter, odlukom Ustavnog suda, otvoren i za programe lokalnih i privatnih TV kuća, čime RAI tek prividno gubi na monopolu. U Jugoslaviji je RAI, pogotovo na obali, u južnijim dijelovima Bosne i Hercegovine, te u Hrvatskoj bio naročito popularan, a posebno su se tokom 1970-ih pratili nedjeljni show programi, nogomet i Festival italijanske kancone Sanremo.

## Vanjski linkovi 
* Zvanična stranica

Kategorija:Italijanske TV-stanice
Kategorija:TV-stanice osnovane 1934.
Bacalhau

mini|250px|Bacalhau
**Bacalhau** (portugalski za bakalar) je portugalski specijalitet od sitno sjeckanog bakalara (ili bijele ribe) sa začinima. Pikantnog je okusa, a priprema se u panadi od mrvica i ima izgled kroketa veličine osrednjeg prsta. Omiljen je kao tzv. finger food ili kao dio tradicionalne portugalske kuhinje.

## Reference 
Kategorija:Suha riba
Kapučino

300p|desno|Cappuccino u Milanu

**Kapučino** () italijanski je napitak od espresso kafe s toplim mlijekom i pjenom. Postoji nekoliko varijanti izrade ovog popularnog napitka, od kojih je jedna s omjerom jedne trećine espresso kafe, vrućeg mlijeka i mliječne pjene te druga varijanta s omjerom jedne trećine espressa i dvije trećine mliječne pjene.

## Ime 
Neki izvori navode da je kapučino dobio ime po boji habita kojeg nose katolički svećenici kapucineri, a koji je svijetle ili tamno smeđe boje uz bijeli pokrov, što je malo diskutabilno jer je boja kapuljače druga nijansa smeđe. Italijanska riječ za pokrov, "cappuccio" (kapuljača), koji se često u Italiji i kolokvijalno koristi za ovaj napitak od kafe.

## Reference 
## Vanjski linkovi 
Kategorija:Kahva
Espresso

mini|Espresso|217x217piksel

**Espresso** je vrsta napitka od kahve. Napitak se dobija prolaskom vode pod velikim pritiskom kroz mljevenu kahvu, koja je sitno mljevena.

## Historija 
Espresso kahva je razvijena u Milanu (Italija), početkom XX vijeka. Sve do 1940-tih pripravljana je samo pomoću vodene pare.

## Osobine 
Espresso se razlikuje od obične kahve po "gustoći", koncentraciji rastvorenih čvrstih tvari i količini koja se služi (25 do 30 ml). Hemijski sastav je kompleksan i dio tvari se raspada kroz oksidaciju ili hlađenjem. Kao rezultat načina pripreme, ukus i hemijski sastojci obične kahve su koncentrovani u malu količinu tečnosti. To omogućava da se espresso koristi kao osnova za druge napitke kao: caffe latte, cappuccino, caffe macchiato and cafe mocha.

## Reference 
## Vanjski linkovi 
Kategorija:Kahva
Cezarija

mini|desno|250px|Džamija u Cezariji
**Cezarija** (ar **Qisarya** ) je malo selo kod Haife u današnjem Izraelu. To je danas turistička oaza za domaće i strane turiste. 

Za Bošnjake, ovo selo je interesantno iz razloga što su većinu stanovništva prije okupacije 1948. godine činili upravo Bošnjaci - izbjeglice  koji su napustili Bosnu nakon Austro-ugarske okupacije 1878. godine. Oni su protjerani iz tog sela prilikom stvaranja Izrealske države. Kao spomenik njihovog prisustva, danas u Cezariji postoji "Bosanska džamija" u kojoj se nalazi restoran. Tu džamiju su izgradili Bošnjaci iz porodica Rizvanbegović, Hadžajlić, Lakišić itd. Potomci stanovnika Cezarije danas žive širom arapskog svijeta. 

## Reference 
Kategorija:Bošnjaci
Kategorija:Geografija Palestine
Kategorija:Geografija Izraela
Andrej Baša

**Andrej Baša**, poznati hrvatski kompozitor i aranžer zabavne muzike. Njegov se muzički rukopis naslanja na italijansku kanconu i napjeve sa Sjevernog Jadrana. Osnivač je i autor najznačajnijih pjesama riječke grupe 777, s kojom je ostvario brojne uspjehe na svim domaćim festivalima tokom * 1970-ih i * 1980-ih godina, posebno na Splitskom festivalu, Opatiji i Vašem šlageru sezone u Sarajevu. Živi i radi u Rijeci.
## Albumi 
* 1970 - Pruži mi ruku, ljubavi
* 1974 - Takav je život
* 1985 - Ja sam lažljiva
* 1985 - Stani suzo
* 1986 - Pola, pola
* 1988 - Budi tu
* 1988 - Tiho, tiho uspomeno
* 1989 - Hrvatska pjesmarica
* 1989 - Prijatelju moj
* 1993 - Mix Alpe Adria
* 1993 - Moje najljepše pjesme
* 1993 - Vatra i led
* 1994 - Pozdravimo se
* 1995 - Izmisli pravu stvar
* 1995 - Va dihe mora
* 1996 - Negdje ima put
* 1997 - Kad jednog dana prisjetim se svega
* 1997 - Klapa Maslina
* 1998 - Da te mogu pismom zvati
* 1999 - Čovjek tvoj
* 2000 - Kada se ljubav u vino pretvori
* 2002 - Takav je život
* 2007 - Da te mogu pismom zvati
* 2009 - Stare dobre stvari
## Vanjski linkovi 
* Pro Arte - Pruži mi ruku, ljubavi (Official Lyric Video)
* https://web.archive.org/web/20101115042614/http://www.croatianpopmusic.com/Andrej%20Basa.htm
* http://www.discogs.com/artist/Andrej+Ba%C5%A1a
* http://www.diskografija.com/umjetnik/andrej-basa.htm

Kategorija:Hrvatski kompozitori
Lim (čvor)

* Lim (rijeka), rijeka koja protiče kroz Crnu Goru, Srbiju i Bosnu i Hercegovinu.
* Lim (metalna ploča), tanka metalna ploča.
Slaven (čvor)

* Pripadnik naroda Slavena
* Slaven (ime)
*Slavenska odbrana, otvaranje u šahu
*Slav (naselje), bivše izraelsko naselje u pojasu Gaze
*žargonski naziv za vodenu pticu Slavonski gnjurac
Minimax (TV-kanal)

mini|desno|250px
**Minimax** je srednjoevropski televizijski kanal na kojem se prikazuju animirane serije. Sa prikazivanjem je počeo 1999. u Mađarskoj, u Rumuniji od 2001, u Češkoj i Slovačkoj od 2003, a na području bivše Jugoslavije od 2008. Ranije, u periodu 1999–2004. bio je emitovan i u Poljskoj. U Mađarskoj od aprila 2007. godine dijeli platformu sa kanalom Animax (anime) nakon osam sati. Bivši TV-kanali koji su dijelili kanal s Minimaxom jesu  MusicBox (muzički spotovi), Game One (videoigre), iTV (videoigre) i Cherry Music (muzički spotovi).

Animirane serije koje su emitovane:  Braceface, Babar, Franklin, Jakers! The Adventures of Piggley Winks, Barbie filmovi, Tomica i prijatelji, Noddy, Bibi Blocksberg, Maya & Miguel, Miss Spider's Sunny Patch Friends, Miss BG, Miss Mallard Mysteries, Moj mali poni, Littlest Pet Shop.

## Minimaks Srbija 
**Minimaks Srbija** () jest Minimaxov kanal osnovan 2008. za područje Srbije i srpskog govornog područja. Program se emituje u Srbiji, Bosni i Hercegovini, Crnoj Gori i Sjevernoj Makedoniji na srpskom jeziku. Minimaks Srbija je potpuno sinhronizovan na srpski jezik uključujući i reklame. Dolazi u satelitskim paketima: Max TV, Total TV, Digi TV i Minimax paketa na satelitu Amos.

## Vanjski linkovi 
* Minimax International 
* Minimax Mađarska
* Minimax Rumunija
* Minimax Češka
* Minimax Slovačka
* Minimax Srbija

Kategorija:TV-stanice osnovane 1999.
Kategorija:Srbijanske TV-stanice
Kategorija:Slovačke TV-stanice
Kategorija:Mađarske TV-stanice
Kategorija:Češke TV-stanice
Kategorija:Rumunske TV-stanice
Kategorija:Poljske TV-stanice
Kategorija:Sjevernomakedonske TV-stanice
Kategorija:AMC Network International
Hercegovački pašaluk

mini|Zastava Hercegovačkog pašaluka
**Hercegovački pašaluk** je bio osmanlijska provincija od 1833. do 1851. i od 1875. do 1877. godine. Do 1833. godine je bio u sastavu Bosanskog pašaluka kao Hercegovački sandžak.

## Hercegovački ejalet (1833. - 1851.) 
mini|Hercegovački ejalet 1850-tih godina
Do 1833. godine je bio u sastavu Bosanskog pašaluka kao Hercegovački sandžak. Za svoje usluge u borbi za autonomiju Bosne Ali-aga Rizvanbegović je nagrađen izdavanjem Hercegovine u poseban pašaluk. Ali-paša Rizvanbegović je bio jedini vezir ovog ejaleta. Nakon njegove smrti 1851., Hercegovački ejalet je ukinut i njegova teritorija je spojena opet Bosanskim pašalukom, time formirajući novi entitet - Bosnu i Hercegovinu.

Hercegovački pašaluk se sastojao iz slijedećih oblasti: Prijepolje, Taslidža sa Kolašinom i Šaranci sa Drobnjakom, Čajniče, Nevesinje, Nikšić, Ljubinje-Trebinje, Stolac, Počitelj, Blagaj, Mostar, Duvno i polovina Konjica koja je sa južne strane Neretve.

## Hercegovački vilajet (1875. - 1877.) 
U novembru 1875. godine je pretvoren gatački kadiluk u Gatački sandžak, da bi se lakše likvidirao Hercegovački ustanak. Kao mutesarif toga sandžaka je postavljen kršćan, Grk Kostan-efendija. U decembru je od toga sandžaka i ostataka hercegovačkog sandžaka opet formiran poseban pašaluk, ostatak je nazvan Mostarski sandžak. Vilajet je postojao do 2. februara 1877. godine.

## Reference 
Kategorija:Bosna i Hercegovina u Osmanskom Carstvu
Kategorija:Hercegovina
Kategorija:Pašaluci Osmanskog Carstva u Evropi
Kategorija:Administrativna podjela Bosne i Hercegovine u Osmanskom Carstvu
Hercegovački sandžak

mini|desno|200px|Hercegovački sandžak oko 1593. do 1606. godine
**Hercegovački sandžak** bio je jedan od sandžaka u Osmanlijskom Carstvu, od 16. januara 1470. do 1833, kad je formiran Hercegovački ejalet.

Do formiranja sandžaka osvojeni gradovi i zemlje pretvoreni su u jedan vilajet (tada je vilajet bio manja administrativna jedinica) i pripojeni susjednom Bosanskom sandžaku. Nahijama su upravljale vojskovođe Isa-bega Ishakovića.

## Rumelijski ejalet (1470-1580) 
16. januara 1470. osnovan je Hercegovački sandžak, koji je ušao u sastav Rumelijskog ejaleta. Prvi sandžak-beg bio je Hamza-beg, koji je vladao do 1474.

Nakon osnivanja Hercegovačkog sandžaka Turci su nastavili sistematski organizirati, utvrđivati i proširivati svoju vlast u Hercegovini. Nešto poslije 20. septembra 1471. Počitelj se predao Hamza-begu. Do 1475. godine Turci su osvojili sve gradove u unutrašnjosti Hercegovine, te Ljubuški u Neretvanskoj krajini i Rog na sjeveru. Samo su Novi i Risan bili izvan njihove vlasti u unutrašnjosti Hercegovine. Početkom 1482. predao se i Novi i time je završeno tursko osvajanje Hercegovine. U Košu na ostrvu Posrednici, kod današnjeg Opuzena, još se jedno vrijeme držala ugarska posada. Imotska krajina i Makarsko primorje ostali su i dalje u vlasti Mlečana.

Od 1470. do 1572. sjedište ovog sandžaka zvanično je bilo u Foči. U prvoj polovini 16. vijeka hercegovački namjesnici često su boravili u Mostaru, koji se tada više puta spominje kao privremeno sjedište ovog sandžaka. Zato se u to doba ponekad hercegovački sandžak-beg naziva *mostarski sandžak-beg* ili *mostarski paša*. Od 1572. do 1833. zvanično sjedište hercegovačkih sandžak-begova bilo je u Pljevljima.

## Bosanski ejalet (1580-1833) 
mini|desno|x00px|Bosanski ejalet 1683.
1580. godine Hercegovački sandžak ušao je u sastav novoformiranog Bosanskog ejaleta. 1833. godine, za svoje usluge u borbi protiv autonomije Bosne, Ali-aga Rizvanbegović nagrađen je izdvajanjem Hercegovine u poseban pašaluk.

## Također pogledajte 
* Historija Bosne i Hercegovine

## Reference 
Kategorija:Bosna i Hercegovina u Osmanskom Carstvu
Kategorija:Hercegovina
Kategorija:Bosanski pašaluk
Kategorija:Sandžaci Osmanskog Carstva u Evropi
Kategorija:Administrativna podjela Bosne i Hercegovine u Osmanskom Carstvu
*
Katarina Lankasterska

**Katarina Lankasterska** ili **Katarina Plantagenet** (1372/3 - 2. juni 1418) je bila kastiljska kraljica.

## Porijeklo 
Bila je kćerka Ivana od Ghenta, vojvode od Lancastera, i njegove druge supruge, infante Konstancije Kastiljske, kćerke jedinice kralja Petra. Njena majka je polagala pravo na prijestolje koje je uzurpirao Henrik II, brat Katarininog djeda. Nakon smrti svoje majke Katarina je postala glavni pretendent za kastiljski tron.

## Brak 
Za svoga rođaka, kastiljskog kralja Henrika III, udala se 1393. godine i tako je okončan sukob dviju grana porodice. Iako je tim brakom postala kraljica Kastilje i Leona, nikada nije postala monarh tih kraljevina pošto su se i ona i njena majka morale odreći svojih prava na krunu u sklopu bračnog ugovora. Par je imao troje djece.

## Udovištvo i regentstvo 
Henrik III je umro 1406. godine i po njegovoj oporuci, kraljica Katarina i njegov brat, aragonski kralj Ferdinand I, postali su regenti novom i maloljetnom kralju Ivanu II. Katarina se nije slagala sa Ferdinandom, te su regenti podijelili upravu nad zemljom, i to tako da je Katarina dobila sjeverni dio kraljevine. Katarina je dobila na upravu i Ferdinandov dio nakon njegove smrti 1416. godine.

## Smrt 
Kraljica Katarina je umrla u Valladolidu od moždanog udara, vjerovatno izazvanog njenom pretilošću. Njen trinaestogodišnji sin bio je ostavljen na milost i nemilost sebičnih dvorjana i plemića. Po njoj je nazvana njena praunuka, Katarina Aragonska, engleska kraljica.

Kategorija:Supružnici kastiljskih vladara
Kategorija:Engleske princeze
Kategorija:Lankasterci
Kategorija:Princeze od Asturije
Minimax (čvor)

* Minimax, strategija u odlukama koja se odnosi na smanjivanje i povećavanje gubitka.
* Minimax (TV kanal), evropski dječiji kanal
* Min-maxing, uloga u ratnim igrama
Dražen Žanko

**Dražen Žanko** (rođen 4. decembra 1951) hrvatski je kantautor, pjevač zabavne muzike i kompozitor lakih nota. Najširem je auditoriju slušaoca poznat po brojnim pjesmama izvedenim na Splitskim festivalima od 1980. godine, koje su po mnogo čemu obilježile jedno vrijeme. Najveći dio Žankovih pjesama ima uporište u univerzalnoj ljubavi, ali i u ljubavi prema zavičaju. Rođeni Sinjanin u svojim je pjesmama, koje većinom autorski potpisuje sam, velikima dijelom opjevao svoj rodni kraj, dolinu rijeke Cetine, mediteranski život i ljude toga podneblja.

Njegove su najpoznatije pjesme: “Od stoljeća sedmog”, “Cetina”, “Oj, joj, vlaju moj”, “Zagora me rodila”, “Kad se čovik ovdi rodi”, “S kolina na kolino”. Svoju muzičku karijeru Dražen Žanko vezao je ne samo uz Splitski festival, nego i uz Festival dalmatinske šansone u Šibeniku. Sa tih festivala valja izdvojiti i pjesme “A bukara kruži”, “Sva nam je ljubav bila uzalud”, “Maslina”, “Suze”, “Piz o jubavi”, “Ne bojim se neverina”, “Ma ne soli more”.

Tokom svoje karijere Dražen Žanko ostvario je i nekoliko uspješnih saradnji u vidu dueta, a među najpopularnije se ubrajaju dueti s Vinkom Cocom, Zoricom Kondža i Vesnom Ivić. Osim toga poznat je kao skladatelj, te tekstopisac mnogih pjesama za druge domaće izvođače poput Tereze Kesovije, Đorđija Peruzovića i druge. Živi u Zagrebu, gdje je otvorio i svoj vlastiti tonski studio.

## Diskografija 
# *Kao na reklami* - 1982.
# *Kamen i more* - 1989.
# *Od stoljeća sedmog* - 1992.
# *Na šentadi pokraj mora* - 1992.
# *Sveta vincenca Fešta u blatu* - 1995.
# *Bijeli božić dolazi* - 1996.
# *Na svom putu* - 2006.
# *U tihu božićnu večer* - 2006.

### Kompilacije 
# *Domoljubne pjesme* - 2002.
# *Kad se čovik ovdi rodi* - 2003.
# *Zlatna kolekcija* - 2008.

Kategorija:Hrvatski kompozitori
Kategorija:Biografije, Sinj
Skenderbeg

**Đurađ Kastrioti** (); (6. maj 1405 - 17. januar 1468), poznatiji kao **Skenderbeg** (albanski: Skënderbej; osmanski turski: İskender Bey), bio je albanski plemić i vojni komandant koji je služio Osmanskom Carstvu (1423. - 1443.), Mletačkoj Republici (1443. - 1447.) i Kraljevini Napulj (1447. - 1468.). Nakon napuštanja osmanlijske službe, vodio je pobunu protiv Osmanskog Carstva na teritoriji današnje Albanije i Sjeverne Makedonije. Skenderbeg se uvijek potpisivao kao gospodar Albanije () i nije tražio nikakve druge titule u zvaničnim dokumentima.

Kao član plemićke porodice Kastrioti, odveden je kao zarobljenik u Osmansko Carstvo gdje se obrazovao i služio u vojsci narednih dvadeset godina. Njegova hrabrost je kulminirala imenovanjem za sandžak-bega (guvernera) Debarskog sandžaka 1440. Nakon bitke kod Niša napustio je osmanlijsku vojsku postavši vladar Kroje, Svetigrada i Modriča. To je dovelo do imenovanja za glavnog komandanta kratkotrajne Lješke lige koju je osnovalo albansko plemstvo. Uprkos svojoj vojnoj hrabrosti, nije bio u stanju da učini više od zadržavanja svoje imovine na maloj teritoriji u sjevernoj Albaniji, gdje su se desile gotovo sve njegove pobjede protiv Osmanlija.

Godine 1451. osigurao je preko Gaetskog sporazuma savez sa Kraljevinom Napulj iako je ostao de facto nezavisni vladar. Učestvovao je na strani napuljskog kralja Ferdinanda I tokom Italijanskog građanskog rata (1460. - 1461.) i Mletačke Republike tokom Osmansko-mletačkog rata (1463. - 1479.) do svoje smrti 1468. Vojne vještine Skenderbega prestavljale su veliku prepreku osmanskoj ofanzivi, a mnogi su ga u Zapadnoj Evropi smatrali primjerom kršćanskog otpora protiv osmanskih muslimana.

## Također pogledajte 
* Kastrioti

Kategorija:Albanski vladari
Kategorija:Biografije, Dibër
Kategorija:Rođeni 1405.
Kategorija:Umrli 1468.
Kategorija:Vojna historija Albanije